
Projektas



LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2013 M. GRUODŽIO 18 D. NUTARIMO NR. 1265 „DĖL PASIŪLYMŲ TEIKIMO DĖL TERITORIJŲ PLANAVIMO PROCESO INICIJAVIMO TVARKOS APRAŠO PATVIRTINIMO“ PAKEITIMO

Nr. 
Vilnius

Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2013 m. gruodžio 18 d. nutarimą Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo:
. Pakeisti preambulę ir ją išdėstyti taip:
„Vadovaudamasi Lietuvos Respublikos teritorijų planavimo įstatymo 6 straipsnio 3, 4 ir 5 dalimis, Lietuvos Respublikos Vyriausybė nutaria:“.
. Pakeisti nurodytu nutarimu patvirtintą Pasiūlymų teikimo dėl teritorijų planavimo proceso inicijavimo tvarkos aprašą, patvirtintą Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“:
. pakeisti 1 punktą ir jį išdėstyti taip:
„. Pasiūlymų teikimo dėl teritorijų planavimo proceso inicijavimo tvarkos aprašas (toliau – Aprašas) nustato pasiūlymų teikimo savivaldybės administracijos direktoriui ar kitų įstatymų nustatytiems specialiojo teritorijų planavimo organizatoriams dėl vietovės lygmens teritorijų planavimo dokumentų rengimo, keitimo ar koregavimo ir (ar) finansavimo ir Lietuvos Respublikos teritorijų planavimo įstatymo 28 straipsnio 7 dalyje nurodytais atvejais – dėl savivaldybės lygmens bendrojo plano koregavimo (toliau – teritorijų planavimo proceso inicijavimas), teritorijų planavimo proceso inicijavimo sutarties sudarymo ir teritorijų planavimo dokumento sprendinių įgyvendinimo sutarties sudarymo tvarką ir sąlygas. Aprašas taikomas ir iki jo įsigaliojimo patvirtintų teritorijų planavimo dokumentų keitimui ar koregavimui ir (ar) šių procesų finansavimui.“;
. pakeisti 2 punktą ir jį išdėstyti taip:
„. Savivaldybės administracijos direktorius ar kituose įstatymuose nustatyti specialiojo teritorijų planavimo organizatoriai, vadovaudamiesi Lietuvos Respublikos teritorijų planavimo įstatymu, kitais Lietuvos Respublikos įstatymais ir Aprašu, sudaro teritorijų planavimo proceso inicijavimo sutartį (toliau – inicijavimo sutartis) su fiziniais asmenimis, juridiniais asmenimis ar jų padaliniais, kitomis organizacijomis ar jų padaliniais, kai jų pasiūlymuose dėl teritorijų planavimo proceso inicijavimo ir inicijavimo sutarties sudarymo nurodyti planavimo tikslai neprieštarauja įstatymų ir kitų teisės aktų reikalavimams ir (ar) aukštesnio ar to paties teritorijų planavimo lygmens galiojantiems teritorijų planavimo dokumentų sprendiniams.“;
. pakeisti 4 punktą ir jį išdėstyti taip:
„. Planavimo iniciatoriai su planavimo organizatoriumi, vadovaudamiesi Lietuvos Respublikos teritorijų planavimo įstatymu, Lietuvos Respublikos civiliniu kodeksu ir Aprašu, prieš tvirtinant teritorijų planavimo dokumentą sudaro teritorijų planavimo dokumento sprendinių įgyvendinimo sutartį (toliau – įgyvendinimo sutartis), jeigu šiems sprendiniams įgyvendinti reikia pertvarkyti žemės sklypus ar nustatyti Lietuvos Respublikos specialiųjų žemės naudojimo sąlygų įstatyme nurodytas teritorijas, kuriose taikomos specialiosios žemės naudojimo sąlygos, ir (ar) siūlomus servitutus šiems sklypams, paimti žemę visuomenės poreikiams, plėtoti inžinerinę ir (ar) socialinę infrastruktūrą, perduoti būstą į savivaldybės būsto fondą pagal Lietuvos Respublikos teritorijų planavimo įstatymo 15 straipsnio 2 dalį.“;
. papildyti 41 punktu:
„. Kai teritorijų planavimo dokumento sprendiniams įgyvendinti reikalinga Lietuvos Respublikos savivaldybių infrastruktūros plėtros įstatyme nurodytos inžinerinės savivaldybės infrastruktūros (toliau – inžinerinė savivaldybės infrastruktūra) plėtra, planavimo iniciatorius, vadovaudamasis Lietuvos Respublikos savivaldybių plėtros įstatymu, įsipareigoja sudaryti šiuo įstatymu nustatytą savivaldybės infrastruktūros plėtros sutartį (toliau – savivaldybės infrastruktūros plėtros sutartis).“;
. pakeisti 9 punktą ir jį išdėstyti taip:
„. Planavimo organizatorius per 10 darbo dienų nuo pasiūlymo gavimo dienos privalo priimti sprendimą tenkinti pasiūlymą dėl vietovės lygmens teritorijų planavimo dokumentų rengimo, keitimo ar koregavimo ir (ar) finansavimo arba motyvuotai atmesti pasiūlymą. Kai Lietuvos Respublikos krašto apsaugos ministerija ar jos įgaliota institucija ir Lietuvos Respublikos ekonomikos ir inovacijų ministerija ar jos įgaliota institucija Lietuvos Respublikos teritorijų planavimo įstatymo 28 straipsnio 7 dalyje nurodytais atvejais pateikia savivaldybei pasiūlymą dėl savivaldybės lygmens ir vietovės lygmens bendrojo plano koregavimo, savivaldybės administracijos direktorius per 5 darbo dienas nuo Krašto apsaugos ministerijos ar jos įgaliotos institucijos ir per 15 darbo dienų (iš kurių 5 darbo dienos skirtos sprendimo dėl teritorijų planavimo proceso inicijavimo priėmimui, 10 darbo dienų – sprendimo dėl atitinkamo bendrojo plano koregavimo pradžios ir planavimo tikslų projekto viešinimui) nuo Ekonomikos ir inovacijų ministerijos ar jos įgaliotos institucijos pasiūlymo gavimo dienos priima sprendimą dėl atitinkamo bendrojo plano koregavimo pradžios ir planavimo tikslų arba motyvuotai šį pasiūlymą atmeta. Nagrinėdamas planavimo iniciatoriaus pasiūlymą, planavimo organizatorius negali iš planavimo iniciatoriaus reikalauti pateikti dokumentų ar informacijos, kurie nenurodyti Apraše. Planavimo iniciatoriaus pasiūlymas gali būti atmetamas tik tuo atveju, kai jis prieštarauja įstatymų ir (ar) kitų teisės aktų reikalavimams ir (ar) kitiems to paties ar aukštesnio teritorijų planavimo lygmens patvirtintiems ir galiojantiems teritorijų planavimo dokumentų sprendiniams arba patvirtintiems strateginiams savivaldybės plėtros planams. Planavimo organizatorius apie priimtą motyvuotą sprendimą atmesti pasiūlymą raštu informuoja planavimo iniciatorių ir šį sprendimą paskelbia savo interneto svetainėje. Sprendimas atmesti pasiūlymą gali būti apskųstas Lietuvos Respublikos įstatymų nustatyta tvarka.“;
. pakeisti 12.1 papunktį ir jį išdėstyti taip:
„. Aprašo 20 punkte nurodytu pagrindu rengti, keisti ar koreguoti teritorijų planavimo dokumentą pagal Lietuvos Respublikos įstatymuose ir teisės aktuose nustatytus reikalavimus;“;
. pakeisti 13 punktą ir jį išdėstyti taip:
„. Planavimo iniciatorius privalo:
. finansuoti ar iš dalies finansuoti (jeigu kitokia teritorijų planavimo dokumentų finansavimo tvarka nenustatyta kituose specialiojo teritorijų planavimo dokumentų rengimą reglamentuojančiuose teisės aktuose) teritorijų planavimo dokumento rengimą, keitimą ar koregavimą, kai dėl tokio finansavimo susitariama inicijavimo sutartyje arba kai Lietuvos Respublikos teritorijų planavimo įstatymo 28 straipsnio 7 dalyje nurodytais atvejais koreguojamas savivaldybės lygmens ar vietovės lygmens bendrasis planas;
. inicijavimo sutarties ir Aprašo 20 punkte nurodytu pagrindu planavimo organizatoriaus vardu kreiptis į aplinkos ministro įsakymu patvirtintose Kompleksinio teritorijų planavimo dokumentų rengimo taisyklėse ir atitinkamose specialiojo teritorijų dokumentų rengimo taisyklėse nurodytas institucijas (toliau – institucijos), kad jos pateiktų teritorijų planavimo sąlygas, kaip numatyta Lietuvos Respublikos teritorijų planavimo įstatyme;
. inicijavimo sutarties ir Aprašo 20 punkte nurodytu pagrindu planavimo organizatoriaus vardu teikti teritorijų planavimo dokumento projektą viešinti, derinti, tikrinti ir tvirtinti Lietuvos Respublikos teritorijų planavimo įstatymo ir kitų teisės aktų nustatyta tvarka.“;
. buvusius 16.3, 16.4 ir 16.5 papunkčius laikyti atitinkamai 16.2, 16.3 ir 16.4 papunkčiais;
. pakeisti 16.4 papunktį ir jį išdėstyti taip:
„. sprendimu pritarti teritorijų planavimą reglamentuojančių teisės aktų nustatyta tvarka parengtai teritorijų planavimo dokumento teritorijos vystymo koncepcijai, kai planavimo organizatorius yra šį teritorijų planavimo dokumentą tvirtinantis subjektas.“;
. pakeisti 17 punktą ir jį išdėstyti taip:
„. Planavimo organizatoriai atsakingi už patvirtintų teritorijų planavimo dokumentų paskelbimą ir įregistravimą Lietuvos Respublikos teritorijų planavimo dokumentų registre Lietuvos Respublikos teritorijų planavimo įstatymo 39 straipsnio 3 dalyje nustatyta tvarka, už oficialaus informacinio pranešimo apie teritorijų planavimo dokumento patvirtinimą paskelbimą jį tvirtinančios institucijos interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.“;
. pakeisti 25 punktą ir jį išdėstyti taip:
„. Kuriai nors vienai iš šalių pažeidus inicijavimo sutartį ir nepašalinus pažeidimo per papildomą 30 darbo dienų nuo įspėjimo apie pažeidimo padarymą pateikimo dienos terminą, kita šalis turi teisę nutraukti inicijavimo sutartį vienašališkai ir reikalauti iš pažeidusios inicijavimo sutartį šalies atlyginti nuostolius.“;
. pakeisti 32 punktą ir jį išdėstyti taip:
„. Įgyvendinimo sutartyje nurodoma, kas organizuoja inžinerinės ir (ar) socialinės infrastruktūros (toliau – infrastruktūra) projektavimo ir (ar) statybos darbus, parenka statinio projektuotoją ir (ar) rangovą, sudaro su statinio projektuotoju ir (ar) rangovu infrastruktūros projektavimo ir (ar) statybos rangos sutartį, atsiskaito su statinio projektuotoju ir (ar) rangovu už atliktus darbus, kontroliuoja projektavimo ir (ar) statybos rangos sutarties vykdymą ir infrastruktūros statybos užbaigimą (teisės aktų nustatyta tvarka pasirašant statybos užbaigimo aktą ar statybos užbaigimo deklaraciją). Jeigu infrastruktūros statybos darbai finansuojami abiejų šalių, projektavimo ir statybos darbų kaina prieš pasirašant su statinio projektuotoju ir (ar) rangovu sutartį turi būti šalių suderinta raštu. Kai teritorijų planavimo dokumento sprendiniams įgyvendinti reikalinga inžinerinės savivaldybės infrastruktūros plėtra, ji išsamiai aprašoma įgyvendinimo sutartyje, nurodant, kad ši plėtra bus vykdoma Lietuvos Respublikos savivaldybių infrastruktūros plėtros įstatyme nustatyta tvarka ir sąlygomis sudarius savivaldybės infrastruktūros plėtros sutartį.“;
. pakeisti 34 punktą ir jį išdėstyti taip:
„. Įgyvendinimo sutartyje susitariama dėl žemės sklypų pertvarkymo išlaidų apmokėjimo ir kompensacijų nekilnojamojo turto savininkams dėl teritorijų planavimo dokumente numatomų apribojimų nekilnojamajam turtui mokėjimo, taip pat susitariama dėl būsto perdavimo į savivaldybės būsto fondą pagal Lietuvos Respublikos teritorijų planavimo įstatymo 15 straipsnio 2 dalį.“;
. pakeisti 37 punktą ir jį išdėstyti taip:
„. Kuriai nors vienai iš šalių pažeidus inicijavimo sutartį ir nepašalinus pažeidimo per papildomą 30 darbo dienų nuo įspėjimo apie pažeidimo padarymą pateikimo dienos terminą, kita šalis turi teisę nutraukti inicijavimo sutartį vienašališkai ir reikalauti iš pažeidusios inicijavimo sutartį šalies atlyginti nuostolius.“;
. pakeisti 1 priedą:
. pripažinti netekusiais galios 3.2 ir 3.3 papunkčius;
. pakeisti 4.3 papunktį ir jį išdėstyti taip:
„. Teritorijų planavimo dokumento rengimo finansavimo ar dalinio finansavimo atveju įstatymų nustatyta tvarka pasirinkti teritorijų planavimo dokumento rengėją.“;
. pakeisti 4.4 papunktį ir jį išdėstyti taip:
„. Teritorijų planavimo dokumentą patvirtinti laikantis Lietuvos Respublikos teritorijų planavimo įstatyme ir kituose teisės aktuose nustatytų terminų, kai planavimo organizatorius yra šį teritorijų planavimo dokumentą tvirtinantis subjektas.“;
. pakeisti 4.6 papunktį ir jį išdėstyti taip:
„. Planavimo organizatoriai atsakingi už patvirtintų teritorijų planavimo dokumentų paskelbimą ir įregistravimą Lietuvos Respublikos teritorijų planavimo dokumentų registre Lietuvos Respublikos teritorijų planavimo įstatymo 39 straipsnio 3 dalyje nustatyta tvarka, už oficialaus informacinio pranešimo apie teritorijų planavimo dokumento patvirtinimą paskelbimą jį tvirtinančios institucijos interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.“;
. pakeisti 6.4 papunktį ir jį išdėstyti taip:
„. Kuriai nors vienai iš šalių pažeidus inicijavimo sutartį ir nepašalinus pažeidimo per papildomą 30 darbo dienų nuo įspėjimo apie pažeidimo padarymą pateikimo dienos terminą, kita šalis turi teisę nutraukti inicijavimo sutartį vienašališkai ir reikalauti iš pažeidusios inicijavimo sutartį šalies atlyginti nuostolius.“;
. pakeisti 2 priedą:
. pakeisti 2 punktą ir jį išdėstyti taip:
„. TERITORIJŲ PLANAVIMO DOKUMENTO SPRENDINIAMS ĮGYVENDINTI REIKALINGA INŽINERINĖ IR (AR) SOCIALINĖ INFRASTRUKTŪRA

. Šalys konstatuoja, kad teritorijų planavimo dokumento sprendiniams įgyvendinti reikalinga ši inžinerinės ir (ar) socialinės infrastruktūros, išskyrus Lietuvos Respublikos savivaldybių infrastruktūros plėtros įstatyme nurodytą inžinerinę savivaldybės infrastruktūrą (toliau – inžinerinė savivaldybės infrastruktūra), plėtra (toliau – infrastruktūra): 	
	
(išsamiai aprašyti reikalingą infrastruktūros plėtrą)
	;

. Šalys konstatuoja, kad teritorijų planavimo dokumento sprendiniams įgyvendinti reikalinga ši inžinerinės savivaldybės infrastruktūros plėtra, kuri bus vykdoma Lietuvos Respublikos savivaldybių infrastruktūros plėtros įstatyme nustatyta tvarka ir sąlygomis sudarius šiuo įstatymu nustatytą savivaldybės infrastruktūros plėtros sutartį: 	
	
(išsamiai aprašyti reikalingą inžinerinės savivaldybės infrastruktūros plėtrą)
	.“;

. papildyti 71 punktu:
„. BŪSTO PERDAVIMAS Į SAVIVALDYBĖS BŪSTO FONDĄ

. Šalys susitaria, kad vadovaujantis Lietuvos Respublikos teritorijų planavimo įstatymo 15 straipsnio 2 dalimi, planavimo iniciatorius perduos 	 procentų
(suma skaičiais)
papildomai (dėl leidžiamojo užstatymo intensyvumo rodiklių reikšmių skirtumo) gauto teritorijų planavimo dokumentu suplanuotoje teritorijoje pastatytų naujų pastatų (su gyvenamosios paskirties patalpomis) naudingojo ploto / pagrindinio ploto (nereikalingą žodį išbraukti) savivaldybei nuosavybės teise į savivaldybės būsto fondą.
. Planavimo iniciatorius 71.1 papunktyje nurodytą pastatytų naujų pastatų (su gyvenamosios paskirties patalpomis) naudingojo ploto / pagrindinio ploto (nereikalingą žodį išbraukti) dalį perduos savivaldybės tarybos nustatyta tvarka kaip socialinį būstą / savivaldybės būstą (nereikalingą žodį išbraukti) savivaldybei nuosavybės teise į savivaldybės būsto fondą, kai 71.1 papunktyje minėti pastatai bus baigti statyti (teisės aktų nustatyta tvarka pasirašius statybos užbaigimo aktą) ir įregistruoti Lietuvos Respublikos nekilnojamojo turto registre.
. 	.“;
(kitos šalių sutartos sąlygos)

. pakeisti 10.3 papunktį ir jį išdėstyti taip:
„. Kuriai nors vienai iš šalių pažeidus inicijavimo sutartį ir nepašalinus pažeidimo per papildomą 30 darbo dienų nuo įspėjimo apie pažeidimo padarymą pateikimo dienos terminą, kita šalis turi teisę nutraukti inicijavimo sutartį vienašališkai ir reikalauti iš pažeidusios inicijavimo sutartį šalies atlyginti nuostolius.“
. Šis nutarimas įsigalioja 2021 m. liepos 1 d. 

